stanford-oval/wikipedia huggingface dataset:
ตายโหง (ภาพยนตร์)
นักแสดง

ตอน "ซานติฆ่า" กำกับโดย ชาติชาย เกษนัส
กอล์ฟ อัครา อมาตยกุล
กบ พิมลรัตน์ พิศลยบุตร
วาสนา ชลากร
ตอน "คุกกองปราบ" กำกับโดย มานุสส วรสิงห์
หนุ่ม อรรถพร ธีมากร
เต๊ะ ศตวรรษ เศรษฐกร
ตอน "ศพแท็งก์น้ำ" กำกับโดย ธัญญ์วาริน สุขพิสิษฐ์
กระแต ศุภักษร ไชยมงคล
ดิว อริสรา ทองบริสุทธิ์
กัส วีรดิษฐ์ ศรีมาลัย
ตอน "ขึ้นครู" (ฆ่ากันตายในม่านรูด) กำกับโดย พจน์ อานนท์
ใหม่ ใหม่ เจริญปุระ
กาย รัชชานนท์ สุขประกอบ
มดดำ คชาภา ตันเจริญ
เกร็ดภาพยนตร์

พจน์ อานนท์ ได้กล่าวถึงการสร้างภาพยนตร์ว่า ได้พยายามสร้างโดยให้ตัวละครเชื่อมเนื้อหากันโดยไม่แบ่งเป็นตอน ๆ และได้ให้ข้อคิดถึงการใช้ชีวิตด้วยความไม่ประมาท
เพลงประกอบภาพยนตร์เรื่องนี้ ชื่อเพลง "ลมหายใจของกันและกัน" ขับร้องโดย เบน ชลาทิศ ด้วยเนื้อเพลงสั้น ๆ ว่า "อาจเป็นเพราะเราคู่กัน มาแต่ชาติไหน จะรัก รักเธอตลอดไป ดั่งลมหายใจของกันและกัน"
พจน์ อานนท์ ได้กล่าวไว้ว่าก่อนทำโปรเจกต์เรื่อง ตายโหง เขาจะทำเกี่ยวกับ เหตุการณ์สึนามิปี 2547 แล้วยกเลิกจนเป็นเรื่อง ตายโหง ในปัจจุบัน
ดูเพิ่ม

ผีตายโหง
เหตุเพลิงไหม้ซานติก้าผับ
แหล่งข้อมูลอื่น

ตายโหง ทุกชีวิตถูกลิขิตให้ "ตายโหง" เก็บถาวร 2010-02-22 ที่ เวย์แบ็กแมชชีน
ตายโหง จาก ThaiCinema.net เก็บถาวร 2009-12-05 ที่ เวย์แบ็กแมชชีน
ข้อมูลภาพยนตร์ และเกร็ดภาพยนตร์เรื่อง "ตายโหง" เก็บถาวร 2010-02-01 ที่ เวย์แบ็กแมชชีน
บวงสรวงเปิดกล้อง ภ.ตายโหง หนังผีสยองเรื่องแรกของ พจน์ อานนท์ เก็บถาวร 2009-11-20 ที่ เวย์แบ็กแมชชีน
เบื้องหลังภาพยนตร์เรื่อง "ตายโหง"
เพลงประกอบภาพยนตร์เรื่อง "ตายโหง"
ตายโหง ที่สยามโซน
| ด ค กพระนครฟิลม์ |
| --- | --- |
ภาพยนตร์:  ผีหัวขาด (2545)  ดึก ดำ ดึ๋ย (2546)  คนปีมะ (2546)  ผีช่องแอร์ (2547)  ผีหัวขาด 2 (2547)  คนหอนขี้เรื้อน ในคืนเดือนเสี้ยว (2548)  หลวงพี่เท่ง (2548)  เด็กเดน (2548)  เสือภูเขา (2548)  น้ำพริก ลงเรือ (2549)  พระ เด็ก เสือ ไก่ วอก (2549)  ลูกตลกตกไม่ไกลต้น (2549)  มากับพระ (2549)  เปิงมาง กลองผีหนังมนุษย์ (2550)  ชุมทางรถไฟผี (2550)  อีส้ม สมหวัง (2550)  ลิขิตรัก ขัดใจแม่ (2550)  ผีเลี้ยงลูกคน (2550)  ครอบครัวตัวดำ (2550)  เหยิน เป๋ เหล่ เซมากูเตะ (2550)  สวย สิงห์ กระทิง แซ่บ (2551)  ผีตาหวานกับอาจารย์ตาโบ๋ (2551)  คู่ก๊วนป่วนเมษา (2551)  หนุมานคลุกฝุ่น (2551)  หลวงพี่เท่ง 2 รุ่นฮาร่ำรวย (2551)  หัวหลุดแฟมิลี่ (2551)  ปาฏิหาริย์รักต่างพันธุ์ (2551)  ท้าชน (2552)  เชือดก่อนชิม (2552)  แต๋วเตะตีนระเบิด (2552)  อีส้มสมหวัง ชะชะช่า (2552)  หอแต๋วแตก แหกกระเจิง (2552)  ตายโหง (2553)  กองพันครึกครื้น ท.ทหารคึกคัก (2553)  บางระจัน 2 (2553)  เขี้ยวอาฆาต (2553)  เการักที่เกาหลี Sorry ซารังเฮโย (2553)  หลวงพี่เท่ง 3 (2553)  มือปืนดาวพระเสาร์ (2553)  อีเห็ดสดเผด็จศึก (2553)  หอแต๋วแตกแหวกชิมิ (2554)  ศพเด็ก 2002 (2554)  สมอลล์รูกูแนว (2554)  ก้านคอกัด (2554)  เหลือแหล่ (2554)  หมาแก่ อันตราย (2554)  มึงกู เพื่อนกันจนวันตาย (2555)  แก๊งค์ตบผี (2555)  ปล้นนะยะ 2 อั๊ยยยย่ะ (2555)  วงจรปิด (2555)  หอแต๋วแตกแหกมว๊ากมว๊ากกก (2555)  มอ 6/5 ปากหมา ท้าผี (2556)  ตายโหง ตายเฮี้ยน (2557)  มอ 6/5 ปากหมา ท้าแม่นาค (2557)  วัยเป้งง นักเลงขาสั้น (2557)  นะโม OK (2557)  สตรีเหล็ก ตบโลกแตก (2557)  รด.เขาชนผี  (2558)  มอ 6/5 ปากหมา ท้าผี 3 (2558)  เลิฟเฮี้ยวเฟี้ยวต๊อด (2558)  หอแต๋วแตก แหกนะคะ (2558)  ไทยแลนด์โอนลี่ #เมืองไทยอะไรก็ได้ (2560)  ดอกฟ้า_หมาแจ๊ส (2560)  ฮักแพง (2561)  มือปืน/โลก/พระ/จัน 2 (2563)  หลวงพี่กะอีปอบ (2563)  คุณชายใหญ่ (2564)  บักแตงโม (2565)  7 Boy Scouts (2565) 
ภาพยนตร์ชุด:  ผีหัวขาด (2545–47)  หลวงพี่เท่ง (2548–53)  อีส้ม สมหวัง (2550–52)  หอแต๋วแตก (2552–58)  มือปืน/โลก/พระ/จัน (2553–62)  มอ 6/5 ปากหมา ท้าผี (2556–58) 
บุคคลสำคัญ:  มาโนช ธนารุ่งโรจน์  ธนพล ธนารุ่งโรจน์  วิชัย ธนารุ่งโรจน์  วรรณี ธนารุ่งโรจน์ 
ผู้กำกับภาพยนตร์:  บัณฑิต ฤทธิ์ถกล  อุดม อริยอุดมโรจน์  โน้ต เชิญยิ้ม  เทพ โพธิ์งาม  ธนิตย์ จิตนุกูล  พจน์ อานนท์  ยุทธเลิศ สิปปภาค  โย่ง เชิญยิ้ม  โก๊ะตี๋ อารามบอย  โจอี้ บอย  เฉลิม วงศ์พิมพ์  ธีระวัฒน์ รุจินธรรม  มารุต สาโรวาท  พิสุทธิ์ แพร่แสงเอี่ยม  ทิวา เมยไธสง  ธรธร สิริพันธ์วราภรณ์  วิโรจน์ ทองชิว  สุขุม เมธาวนิช  สรัญญา น้อยไทย  ศักดิ์ชัย ศรีบุนนาค  วรพจน์ โพธิเนตร  จิตต์สินธ์ ผ่องอินทรกุล  ธนดล นวลสุทธิ์  ธรรมนูญ สกุลบุญถนอม  ธัญญ์วาริน สุขะพิสิษฐ์  มานุสส วรสิงห์  ชาติชาย เกษนัส  ณัฐพีระ ชมศรี  โสภณ นิ่มอนงค์  วรวุฒิ ชวนอยู่  ปฏิภาณ คณาสารสมบัติ  ธนกร พงษ์สุวรรณ  คมสัน ตรีพงษ์  อัศจรรย์ สัตโกวิท 
ดูเพิ่มเติม:  ธนาซีเนเพล็กซ์  เมโทรโปร-ดิสก์  ตระกูลธนารุ่งโรจน์  ยิ้มแย้ม  ฟิล์ม กูรู  เมโทรฟิล์ม  ทรูไทยฟิล์ม
ชาวกฺ๋อง

| ประชากรทั้งหมด |
| --- | --- |
600 คน (พ.ศ. 2547)
ภูมิภาคที่มีประชากรอย่างมีนัยสำคัญ
สุพรรณบุรี · อุทัยธานี · กาญจนบุรี  ประเทศไทย
ภาษา
ภาษาลาวครั่ง · ไทย · กะเหรี่ยง ส่วนน้อยพูดภาษากฺ๋อง
ศาสนา
พุทธ
ชาวกฺ๋อง หรือ โอกฺ๋อง เป็นกลุ่มชาติพันธุ์ขนาดเล็กที่พบในเขตจังหวัดกาญจนบุรี สุพรรณบุรี และอุทัยธานี มีประชากรราว 600 คน ชนกลุ่มนี้เรียกตัวเองและภาษาพูดว่า กฺ๋อง แต่คนภายนอกอาจเรียกชนกลุ่มนี้ว่า ละว้า หรือ ลัวะ เอกสารเก่าเรียก ละว้าเมืองกาญจนบุรี ซึ่งเป็นคนละชาติพันธุ์กันด้วยความเข้าใจผิด เพราะชาวละว้าหรือลัวะเป็นชาติพันธุ์จากตระกูลภาษามอญ-เขมร ขณะที่ชาวกฺ๋องเป็นชาติพันธุ์ในตระกูลภาษาจีน-ทิเบต เชื่อกันว่าถิ่นฐานเดิมของชาวกฺ๋องอยู่ในประเทศพม่า แต่ถูกกวาดต้อนมาในสมัยรัตนโกสินทร์ เมื่อกว่า 200 ปีมาแล้ว ปัจจุบันมีชาวกฺ๋องจำนวนไม่มากที่ยังพูดภาษาดั้งเดิมของตนเอง เพราะส่วนใหญ่หันไปพูดภาษาอื่น ผู้ที่สามารถใช้ภาษาดั้งเดิมของตนได้จะมีอายุ 40 ปีขึ้นไป
ภาษา

ชาวกฺ๋องมีภาษาพูดของตนเอง อยู่ในตระกูลภาษาจีน-ทิเบต กลุ่มภาษาพม่า-โลโล แต่ไม่มีภาษาเขียน ศัพท์แสงบางคำของภาษากฺ๋องที่บ้านกกเชียงจะมีการหยิบยืมคำจากภาษาไทยและลาว เช่น การนับเลข เพราะชาวกฺ๋องจะมีเฉพาะหลักหน่วยและหลักสิบ พอหลักร้อยเป็นต้นไปจะใช้ภาษาไทยแทน หลังเกิดโรคระบาดที่ทำให้จำนวนชาวกฺ๋องลดจำนวนลง ประกอบกับการเข้ามาของชนต่างถิ่น และการสร้างโรงเรียนสอนภาษาไทยที่ทำให้ชาวกฺ๋องอ่านออกเขียนได้ จำนวนผู้ใช้ภาษาดั้งเดิมก็ลดจำนวนลงทุกปี ชาวกฺ๋องรุ่นใหม่พูดภาษาดั้งเดิมไม่ได้ บางส่วนก็กระดากอายที่จะพูด บ้างก็เกรงว่าจะถูกดูแคลนว่าล้าหลัง ขณะที่ชาวกฺ๋องในจังหวัดกาญจนบุรีเลิกใช้ภาษากฺ๋องเพื่อการสื่อสารมาหลายทศวรรษแล้ว ส่วนใหญ่จะหันไปพูดภาษาไทยหรือกะเหรี่ยงแทน
ใน พ.ศ. 2562 องค์กรยูเนสโกจัดให้ภาษากฺ๋องเป็นภาษาใกล้สูญ
ศาสนา

เดิมชาวกฺ๋องนับถือผี แต่ปัจจุบันชาวกฺ๋องนับถือศาสนาพุทธ มีวัดประจำชุมชนสำหรับประกอบศาสนพิธี แต่ไม่นิยมบูชาพระพุทธรูปหรือพระเครื่อง เคยมีมิชชันนารีเข้าไปเผยแผ่ศาสนาคริสต์กับชาวกฺ๋องแต่ไม่ประสบความสำเร็จ ทั้งนี้ชาวกฺ๋องยังคงความเชื่อในการไหว้ผีหมู่บ้าน (พีกังเฮเคีย) ซึ่งพิธีกรรมเหล่านี้จะมี จาจ้ำ คือ เจ้าจ้ำ ซึ่งรับอิทธิพลจากวัฒนธรรมลาว เป็นผู้นำทางจิตวิญญาณมาประกอบพิธี นอกจากนี้ยังมีพิธีเรียกขวัญ (เก๊กเคีย) ต้องใช้หมอทำขวัญมาประกอบพิธีเมื่อมีคนเจ็บป่วยหรือไม่สบาย และมีการเล่นผีกระด้ง สำหรับเสี่ยงทาย อย่างเดียวกับวัฒนธรรมมอญ
ในอดีตชาวกฺ๋องจะฝังศพในป่าช้า โดยใช้วิธีเสี่ยงทายโดยใช้ไข่ แต่ปัจจุบันนิยมฌาปนกิจศพตามธรรมเนียมศาสนาพุทธ
กิจกรรมระหว่างมหาวิทยาลัยในประเทศไทย

กิจกรรมระหว่างมหาวิทยาลัย เป็นกิจกรรมที่จัดขึ้นเพื่อสร้างความสัมพันธ์ระหว่างมหาวิทยาลัยต่าง ๆ อาทิ การจัดการแข่งขันกีฬา งานด้านวิชาการ เป็นต้น นอกจากนี้ยังมีการจัดงานระหว่างคณะเดียวกัน ในแต่ละมหาวิทยาลัยอีกด้วย
รายชื่อกิจกรรมระดับคณะ > คณะในกลุ่มวิทยาศาสตร์สุขภาพ

กีฬาเข็มสัมพันธ์ เป็นกีฬาเชื่อมความสัมพันธ์ระหว่างคณะแพทยศาสตร์ทั่วประเทศ นับจนถึงปัจจุบันจัดมาแล้ว 31 ครั้ง โดยครั้งล่าสุด หรือครั้งที่ 31 มีเจ้าภาพคือคณะแพทยศาสตร์ มหาวิทยาลัยเชียงใหม่ จัดขึ้นระหว่างวันที่ 19–22 ธันวาคม พ.ศ. 2562
สำหรับในครั้งถัดไป หรือครั้งที่ 32 คณะแพทยศาสตร์ศิริราชพยาบาลและคณะแพทยศาสตร์โรงพยาบาลรามาธิบดี มหาวิทยาลัยมหิดล จะเป็นเจ้าภาพ
กีฬา 2 เข็ม เป็นการเชื่อมความสัมพันธ์ระหว่างคณะแพทยศาสตร์ของมหาวิทยาลัยมหิดล (ศิริราช, รามาธิบดี และบรมราชชนก) กับคณะแพทยศาสตร์ จุฬาลงกรณ์มหาวิทยาลัย
กอล์ฟประเพณีสัตวแพทย์จุฬาฯ - เกษตร หรือ KU-CU Vet Ryder Cup เป็นกีฬาเชื่อมความสัมพันธ์ระหว่างศิษย์เก่า คณะสัตวแพทยศาสตร์ มหาวิทยาลัยเกษตรศาสตร์ และ คณะสัตวแพทยศาสตร์ จุฬาลงกรณ์มหาวิทยาลัย
กีฬา 12 เม็ดยา หรือ กีฬาเภสัชสัมพันธ์ เป็นกีฬาเชื่อมความสัมพันธ์ ระหว่างคณะเภสัชศาสตร์ทั่วประเทศ
กีฬาเทคนิคการแพทย์ - สหเวชศาสตร์สัมพันธ์ หรือ กีฬา 9 กล้อง เป็นการแข่งขันกีฬาที่จัดขึ้นระหว่าง คณะเทคนิคการแพทย์และคณะสหเวชศาสตร์ทั่วประเทศ 9 สถาบันการศึกษา นอกจากนี้ ยังมีการแข่งขันกีฬา ระหว่าง คณะสหเวชศาสตร์ มหาวิทยาลัยธรรมศาสตร์ และ คณะสหเวชศาสตร์ จุฬาลงกรณ์มหาวิทยาลัย เพื่อเชื่อมความสัมพันธ์ระหว่างกัน
กีฬาเทคโนโลยีชีวภาพนิสิตนักศึกษาแห่งประเทศไทย หรือ ไบออทเกมส์ เป็นการแข่งขันกีฬาเชื่อมความสัมพันธ์ สร้างความสามัคคี ส่งเสริมสุขภาพ และแลกเปลี่ยนความรู้ทางวิชาการด้านเทคโนโลยีชีวภาพระหว่างนิสิตนักศึกษาสาขาเทคโนโลยีชีวภาพของแต่ละสถาบัน
รายชื่อกิจกรรมระดับคณะ > คณะเกษตรศาสตร์

กีฬาประเพณี ๔ จอบแห่งชาติ เป็นการแข่งขันกีฬาของมหาวิทยาลัยที่เปิดสอนด้านการเกษตรทั่วประเทศ เริ่มต้นครั้งแรก เมื่อปี พ.ศ. 2526 ปัจจุบัน มีมหาวิทยาลัย 11 แห่งที่เข้าร่วมการแข่งขัน ในระยะแรกเรียกว่า "งานประเพณี 4 จอบ" แต่ภายหลังจึงได้เปลี่ยนเป็น "กีฬาประเพณี ๔ จอบแห่งชาติ"
รายชื่อกิจกรรมระดับคณะ > คณะเทคโนโลยีสารสนเทศ

กีฬาไอทีสามพระจอมเกล้า IT3K เป็นโครงการการแข่งขันกีฬาที่สโมสรนักศึกษา คณะเทคโนโลยีสารสนเทศ 3 สถาบัน ประกอบไปด้วยมหาวิทยาลัยเทคโนโลยีพระจอมเกล้าพระนครเหนือ มหาวิทยาลัยเทคโนโลยีพระจอมเกล้าธนบุรี สถาบันเทคโนโลยีพระจอมเกล้าเจ้าคุณทหารลาดกระบัง ร่วมกันจัดขึ้นเพื่อสร้างความสัมพันธ์อันดีระหว่างนักศึกษาทั้ง 3 สถาบันและรักษาประเพณีอันดีงามไว้ให้นักศึกษารุ่นต่อ ๆ ไป ซึ่งทางสโมสรนักศึกษาทั้ง 3 สถาบัน ได้ร่วมกันจัดขึ้นโดยจะผลัดเปลี่ยนหมุนเวียนกันเป็นเจ้าภาพในแต่ละปี
รายชื่อกิจกรรมระดับคณะ > คณะเศรษฐศาสตร์

กีฬาเศรษฐสัมพันธ์ เป็นกิจกรรมการแข่งขันกีฬาร่วมกัน ระหว่างเพื่อนชาวเศรษฐศาสตร์ ในสถาบันที่เป็นสมาชิก คือ คณะเศรษฐศาสตร์ มหาวิทยาลัยรามคำแหง คณะเศรษฐศาสตร์ มหาวิทยาลัยเกษตรศาสตร์ คณะเศรษฐศาสตร์ มหาวิทยาลัยกรุงเทพ คณะเศรษฐศาสตร์ มหาวิทยาลัยหอการค้าไทย คณะเศรษฐศาสตร์ มหาวิทยาลัยเชียงใหม่ มหาวิทยาลัยศรีนครินทรวิโรฒ มหาวิทยาลัยเทคโนโลยีราชมงคล คณะเศรษฐศาสตร์ มหาวิทยาลัยธรรมศาสตร์ และ คณะเศรษฐศาสตร์ จุฬาลงกรณ์มหาวิทยาลัย เพื่อเป็นการกระชับสัมพันธไมตรีระหว่างกัน
กีฬาฟุตบอล-บาสเกตบอลประเพณี เศรษฐศาสตร์ จุฬาฯ-ธรรมศาสตร์ ซึ่งเป็นงานระหว่าง คณะเศรษฐศาสตร์ จุฬาลงกรณ์มหาวิทยาลัย และ คณะเศรษฐศาสตร์ มหาวิทยาลัยธรรมศาสตร์ เป็นประจำทุกปี โดยสลับกันเป็นเจ้าภาพ
รายชื่อกิจกรรมระดับคณะ > คณะบริหารธุรกิจ

กีฬา 4 บ. เป็นกีฬาสัมพันธ์ระหว่างคณะบริหารธุรกิจของ 4 มหาวิทยาลัยที่ตั้งอยู่บริเวณที่ ถนนวิภาวดีรังสิต ตัดผ่าน ได้แก่ มหาวิทยาลัยเกษตรศาสตร์ มหาวิทยาลัยกรุงเทพ มหาวิทยาลัยรังสิต มหาวิทยาลัยหอการค้าไทย
งานบาสเกตบอลประเพณีจุฬาฯ-ธรรมศาสตร์ เป็นกิจกรรมเชื่อมความสัมพันธ์ ระหว่าง นิสิต คณะพาณิชยศาสตร์และการบัญชี จุฬาลงกรณ์มหาวิทยาลัย และ นักศึกษา คณะพาณิชยศาสตร์และการบัญชี มหาวิทยาลัยธรรมศาสตร์ โดยจัดขึ้นในช่วงเดือนพฤศจิกายน หรือธันวาคม ของทุกปี โดยจะสลับกันเป็นเจ้าภาพ สถานที่จัดงานคือ สนามกีฬา ศูนย์เยาวชนกรุงเทพมหานคร (ไทย-ญี่ปุ่น) เขตดินแดง กรุงเทพมหานคร
รายชื่อกิจกรรมระดับคณะ > คณะสังคมวิทยาและมานุษยวิทยา

Sociology and Anthropology: Soc-Ant, Soc-Anth, Soc-Anp
กีฬาสานสัมพันธ์สังคมวิทยาและมานุษยวิทยา เป็นกิจกรรมสร้างความสามัคคี ความเป็นหนึ่งเดียวกัน และเสริมสร้างความสัมพันธ์ระหว่างนิสิต นักศึกษา ที่ศึกษาในคณะ, ภาควิชา และสาขาวิชา ทางด้านสังคมวิทยาและมานุษยวิทยา ของมหาวิทยาลัยในประเทศไทย ภายในงานสานสัมพันธ์จะประกอบด้วย กิจกรรมการแข่งขันกีฬาสากล กีฬาฮาเฮ การประกวดผู้นำเชียร์และแสตนเชียร์ การประกวด ดาว-เดือน Soc - Ant งานเลี้ยงสังสรรค์ และการแสดงจากนิสิต นักศึกษาของแต่ละสถาบัน ทุกสถาบันจะผลัดเปลี่ยนหมุนเวียนในการเป็นเจ้าภาพในแต่ละปี

โดยมี นิสิต นักศึกษา เข้าร่วมปัจจุบันทั้งสิ้น 7 สถาบัน ได้แก่ มหาวิทยาลัยธรรมศาสตร์, มหาวิทยาลัยเกษตรศาสตร์, มหาวิทยาลัยเชียงใหม่, มหาวิทยาลัยศรีนครินทรวิโรฒ, มหาวิทยาลัยขอนแก่น มหาวิทยาลัยสงขลานครินทร์ และมหาวิทยาลัยศิลปากร
ทั้งนี้ แต่แรกเริ่ม มี 3 สถาบัน คือ มหาวิทยาลัยธรรมศาสตร์, มหาวิทยาลัยเกษตรศาสตร์ และ จุฬาลงกรณ์มหาวิทยาลัย แต่ ทางสังคมวิทยาฯ จุฬาฯ ต้องร่วมงานสิงห์ดำ จึงขอถอนตัว เมื่อปี  2552 หลังจากการถอนตัวของจุฬาลงกรณ์มหาวิทยาลัย ได้มีการจัดกิจกรรมขึ้นต่อเนื่องมาและนับเป็นครั้งแรก จัดขึ้นในปี 2552 มีมหาวิทยาลัยเกษตรศาสตร์ เป็นเจ้าภาพ
ครั้งที่ 2 จัดขึ้นในปี 2553 มีมหาวิทยาลัยเชียงใหม่ เป็นเจ้าภาพ
ครั้งที่ 3 จัดขึ้นในปี 2554 มีมหาวิทยาลัยศรีนครินทรวิโรฒ เป็นเจ้าภาพ
ครั้งที่ 4 จัดขึ้นในปี 2555 มีมหาวิทยาลัยขอนแก่น เป็นเจ้าภาพ
ครั้งที่ 5 จัดขึ้นในปี 2556 มีมหาวิทยาลัยธรรมศาสตร์ เป็นเจ้าภาพ
ครั้งที่ 6 จัดขึ้นในปี 2557 มีมหาวิทยาลัยเกษตรศาสตร์ เป็นเจ้าภาพ
ครั้งที่ 7 จัดขึ้นในปี 2558 มีมหาวิทยาลัยเชียงใหม่ เป็นเจ้าภาพ
ครั้งที่ 8 จัดขึ้นในปี 2559 มีมหาวิทยาลัยศรีนครินทรวิโรฒ เป็นเจ้าภาพ
ครั้งที่ 9 จัดขึ้นในปี 2560 มีมหาวิทยาลัยขอนแก่น เป็นเจ้าภาพ
ครั้งที่ 10 จัดขึ้นในปี 2561 มีมหาวิทยาลัยธรรมศาสตร์ เป็นเจ้าภาพ
ครั้งที่ 11 จัดขึ้นในปี 2562 มีมหาวิทยาลัยเกษตรศาสตร์ เป็นเจ้าภาพ
ครั้งที่ 12 จัดขึ้นในปี 2563 มีมหาวิทยาลัยเชียงใหม่ เป็นเจ้าภาพ
ครั้งที่ 13 มีมหาวิทยาลัยศรีนครินทรวิโรฒ เป็นเจ้าภาพ
รายชื่อกิจกรรมระดับคณะ > คณะนิติศาสตร์

งานบอลประเพณีลูกรพีสัมพันธ์ เป็นการแข่งขันกีฬาฟุตบอลร่วมกันระหว่าง คณะนิติศาสตร์ มหาวิทยาลัยทักษิณ และ คณะนิติศาสตร์ มหาวิทยาลัยสงขลานครินทร์ เพื่อสร้างความสามัคคีกันระหว่างคณะนิติศาสตร์ของทั้ง 2 มหาวิทยาลัย โดยจะจัดกันปีละ 1 ครั้งเป็นประจำทุกปี ซึ่งในงานบอลประเพณีลูกรพีสัมพันธ์ดังกล่าวจะมีการแข่งขันฟุตบอลกันระหว่างนิสิตนักศึกษาของทั้ง 2 คณะ การแข่งขันฟุตบอลระหว่างบุคลากรของทั้ง 2 คณะ การประกวดกองเชียร์ ขบวนพาเหรด และผู้นำเชียร์ของทั้ง 2 มหาวิทยาลัย ซึ่งในงานบอลประเพณีลูกรพีสัมพันธ์ดั่งกล่าวจะทำให้นิสิตของคณะนิติศาสตร์ มหาวิทยาลัยทักษิณ และ นักศึกษาของคณะนิติศาสตร์ มหาวิทยาลัยสงขลานครินทร์ ได้สร้างความสามัคคีกลมเกลียวกัน และได้ร่วมทำกิจกรรมร่วมกันเพื่อสร้างความแข็งแกร่งกันระหว่างคณะนิติศาสตร์ของทั้ง 2 มหาวิทยาลัย ซึ่งงานบอลประเพณีลูกรพีสัมพันธ์จะมีการสลับผลัดเปลี่ยนกันเป็นเจ้าภาพกันระหว่างของทั้ง 2 คณะ ซึ่งงานบอลประเพณีลูกรพีสัมพันธ์ได้มีการจัดครั้งแรกขึ้นที่ มหาวิทยาลัยทักษิณ ซึ่งคณะนิติศาสตร์ มหาวิทยาลัยทักษิณได้รับเป็นเจ้าภาพในการจัดงานดังกล่าวขึ้นเป็นครั้งแรก ซึ่งหลังจากเสร็จงานจะมีการเลี้ยงสังสรรค์ การร้องเพลง การเล่นดนตรี และการแสดงโชว์ต่างๆ เพื่อให้นิสิตและนักศึกษาของทั้ง 2 มหาวิทยาลัย ได้มีการผ่อนคลายสังสรรค์กันภายหลังจากเสร็จสิ้นงานบอลประเพณีลูกรพีสัมพันธ์
กีฬานิติสัมพันธ์ เป็นการแข่งขันกีฬา และจัดกิจกรรมร่วมกัน ระหว่าง คณะนิติศาสตร์ จุฬาลงกรณ์มหาวิทยาลัย และ คณะนิติศาสตร์ มหาวิทยาลัยธรรมศาสตร์ โดยจัดขึ้น ปีละ 1 ครั้งเป็นประจำทุกปี ทั้งนี้ จะสลับกันเป็นเจ้าภาพ กีฬาที่จัดแข่งขันกัน มี 2 ประเภท คือ ฟุตบอล และ บาสเกตบอล โดยจะแบ่งเป็นประเภท ทีมน้องใหม่ ทีมรวม และ ทีมอาจารย์ หลังจากเสร็จการแข่งขันกีฬา จะมีการเลี้ยงอาหาร และกิจกรรมรื่นเริง ระหว่าง นิสิต-นักศึกษา อันได้แก่ การเล่นดนตรี การแสดงต่างๆ
รายชื่อกิจกรรมระดับคณะ > คณะรัฐศาสตร์

งานประเพณีสิงห์สัมพันธ์ เป็นกิจกรรมร่วมกัน ระหว่าง พี่น้องสิงห์ทุกสถาบัน เพื่อกระชับสัมพันธไมตรี ไม่ต้องแบ่งสี แบ่งก๊ก แบ่งเหล่า (เริ่มจาก 5 มหาวิทยาลัย คือ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยเชียงใหม่ มหาวิทยาลัยศรีนครินทรวิโรฒ) และต่อมามี 6 สถาบัน สถาบันที่เพิ่มเข้ามาคือ มหาวิทยาลัยบูรพา(อดีตมศว บางแสน) โดยเข้ามาในปีที่ 5 ของการจัดงาน ในปี2554 จะเป็นการแข่งขันครั้งที่ 8 มหาวิทยาลัยที่เป็นเจ้าภาพคือมหาวิทยาลัยบูรพา และต่อมาในปี 2557 มหาวิทยาลัยอุบลราชธานี ได้เข้ามาในปีที่ 9 และงานประเพณีสิงห์สัมพันธ์ ครั้งที่ 11 เจ้าภาพโดยมหาวิทยาลัยอุบลราชธานี ปี 2561
กีฬาสิงห์ดำ-สิงห์แดงสัมพันธ์ เป็นการแข่งขันกีฬา ระหว่าง คณะรัฐศาสตร์ มหาวิทยาลัยธรรมศาสตร์ และ คณะรัฐศาสตร์ จุฬาลงกรณ์มหาวิทยาลัย จัดขึ้นเป็นประจำทุกปี
รายชื่อกิจกรรมระดับคณะ > คณะอักษรศาสตร์ - ศิลปศาสตร์

งานกีฬาเชื่อมความสัมพันธ์ระหว่าง 4 คณะวิชาด้านภาษาและมนุษยศาสตร์ ได้แก่ คณะอักษรศาสตร์ จุฬาลงกรณ์มหาวิทยาลัย คณะอักษรศาสตร์ มหาวิทยาลัยศิลปากร คณะศิลปศาสตร์ มหาวิทยาลัยธรรมศาสตร์ และคณะศิลปศาสตร์ มหาวิทยาลัยมหิดล แต่เดิมใช้ชื่อว่า "งานสานสัมพันธ์อักษร" โดยเป็นการเชื่อมความสัมพันธ์ระหว่าง 2 คณะอักษรศาสตร์ของประเทศไทย แต่ทางคณะศิลปศาสตร์ มหาวิทยาลัยธรรมศาสตร์ได้มาเข้าร่วมด้วยในภายหลัง จึงเปลี่ยนชื่อเป็นงาน Tri Arts และล่าสุด ทางคณะศิลปศาสตร์ มหาวิทยาลัยมหิดลก็ได้เข้ามาร่วมกิจกรรมด้วยเช่นกัน ทำให้มีมากกว่า 3 มหาวิทยาลัย จึงตั้งชื่อกิจกรรมขึ้นมาใหม่ว่างาน One Arts เพื่อแสดงความเป็นหนึ่งเดียวกันของทั้ง 4 มหาวิทยาลัย ภายในงานมีการแข่งขันกีฬา การแบ่งกลุ่มทำกิจกรรมต่าง ๆ การเชียร์โต้ และโชว์เชียร์ลีดเดอร์จากแต่ละคณะ
รายชื่อกิจกรรมระดับคณะ > คณะนิเทศศาสตร์ - วารสารศาสตร์ฯ

งานจ๊ะเอ๋ลูกนก เป็นกิจกรรมประจำปี ที่จัดขึ้น ระหว่าง นิสิตชั้นปีที่ 1 คณะนิเทศศาสตร์ จุฬาลงกรณ์มหาวิทยาลัย กับ นักศึกษาชั้นปีที่ 1 คณะวารสารศาสตร์และสื่อสารมวลชน มหาวิทยาลัยธรรมศาสตร์ โดยมีที่มาจาก สัญลักษณ์ของนักสื่อสารมวลชน คือ "นกน้อยในไร่ส้ม" ดังนั้น กิจกรรมการพบปะประจำปี ระหว่างนิสิต-นักศึกษา ทั้ง 2 สถาบันนั้น ก็เป็นเหมือนการพบปะกันของลูกนก แต่เวลาในการจัดกิจกรรม มีเพียงวันเดียว แทนที่จะเป็นการพบปะแบบปกติ ก็กลายเป็นแค่เข้ามาจ๊ะเอ๋ ทำความรู้จักกัน โดยกิจกรรมนี้ ทั้งสองคณะ จะสลับกันเป็นเจ้าภาพ
ณฐพร เตมีรักษ์

| ณฐพร เตมีรักษ์ |
| --- | --- |
ณฐพรในปี 2560
เกิด: 6 กุมภาพันธ์ พ.ศ. 2532 (36 ปี) กรุงเทพมหานคร ประเทศไทย
ชื่ออื่น: แต้ว
การศึกษา: จุฬาลงกรณ์มหาวิทยาลัย
อาชีพ:  นักแสดง  นางแบบ  นักร้อง  ยูทูบเบอร์  นักธุรกิจ 
ปีปฏิบัติงาน: 2549–ปัจจุบัน
ตัวแทน: ช่อง 3 (2549–ปัจจุบัน)
ส่วนสูง: 163 cm (5 ft 4 in)
คู่สมรส: ประณัย พรประภา (2568–ปัจจุบัน)
อาชีพทางดนตรี
แนวเพลง: ทีป็อป
เครื่องดนตรี: เสียงร้อง
ช่วงปี: 2565–ปัจจุบัน
ค่ายเพลง: บีอีซี มิวสิค (2565–ปัจจุบัน)
 นักดนตรี
ณฐพร เตมีรักษ์ (เกิด 6 กุมภาพันธ์ พ.ศ. 2532) ชื่อเล่น แต้ว เป็นนักแสดง นางแบบ และนักร้องชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานสร้างชื่อจากบทบาท "เจ้าหญิงสร้อยฟ้า" จากละครซีรีส์ชุด สุภาพบุรุษจุฑาเทพ ตอน คุณชายรัชชานนท์ และบทบาท "คำแก้ว/เจ้าแม่นาคี" จากละคร นาคี
ประวัติ

ณฐพรเกิดเมื่อวันที่ 6 กุมภาพันธ์ พ.ศ. 2532 ณ โรงพยาบาลภูมิพลอดุลยเดช กรุงเทพมหานคร เป็นบุตรคนที่สองจากทั้งหมดสองคนของ พลอากาศตรีณรงค์ เตมีรักษ์ และ นางรวงทอง เตมีรักษ์ ครอบครัวฝั่งบิดามีเชื้อสายมอญ มีความสามารถพิเศษในการเล่นดนตรีไทย เช่น จะเข้ ซอ เปียโน รำไทย และการเต้น
ณฐพรสำเร็จการศึกษาชั้นอนุบาลและประถมศึกษาจากโรงเรียนพระมารดานิจจานุเคราะห์ ชั้นมัธยมศึกษาต้นและปลายจากโรงเรียนบดินทรเดชา (สิงห์ สิงหเสนี) และระดับปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย สาขาวิชาสถาปัตยกรรม ได้รับเกียรตินิยมอันดับสอง เข้ารับพระราชทานปริญญาบัตรเมื่อวันศุกร์ ที่ 20 กรกฎาคม พ.ศ. 2555 ทั้งยังได้เป็นผู้อัญเชิญตราพระเกี้ยวของ จุฬาลงกรณ์มหาวิทยาลัย ในงานฟุตบอลประเพณีจุฬาฯ–ธรรมศาสตร์ ครั้งที่ 66 เมื่อวันที่ 16 มกราคม พ.ศ. 2553
ด้านชีวิตส่วนตัว แต้ว ณฐพร เตมีรักษ์ สมรสกับ ประณัย พรประภา เมื่อวันที่ 24 มกราคม พ.ศ. 2568
วงการบันเทิง

ณฐพรเข้าสู่วงการบันเทิงจากงานโฆษณา รวมทั้งการถ่ายโฆษณานมกล่องพร้อมดื่มในต่างประเทศ ร่วมกับดาราจีน หลิว อี้เฟย์ และอี้ เจี้ยนเหลียน ออกอากาศในประเทศจีน และถ่ายมิวสิกวิดีโอ และได้แสดงภาพยนตร์เรื่องแรก เด็กหอ จากนั้นก็ได้ทำหน้าที่เป็นผู้ประกาศแจ้งการเข้ารายการของสถานีโทรทัศน์สีกองทัพบกช่อง 7 ก่อนตัดสินใจเข้ามาคัดเลือกเป็นนักแสดงของช่อง 3 และผ่านการทดสอบจนได้เข้ามาอยู่ในสังกัด ภายใต้กลุ่มพาวเวอร์ทรี ผลงานละครเรื่องแรกคือ น่ารัก คู่กับการิน ศตายุ และมีผลงานที่ทำให้เป็นที่รู้จักมากขึ้นคือละครย้อนยุคเรื่อง ดงผู้ดี คู่กับกฤษฎา พรเวโรจน์
ในปี 2556 ณฐพรได้ร่วมแสดงในละครฉลองครบรอบ 43 ปี ไทยทีวีสีช่อง 3 สุภาพบุรุษจุฑาเทพ ตอน คุณชายรัชชานนท์ ในบทบาท "เจ้าหญิงสร้อยฟ้า" ซึ่งเป็นเรื่องแรกที่ได้พูดภาษาไทยถิ่นอีสานทั้งเรื่อง จนได้รับคำชมจากแฟนละคร และทำให้เธอได้รับรางวัลโทรทัศน์ทองคำและคมชัดลึก อวอร์ด ครั้งที่ 11 สาขานักแสดงนำหญิงยอดเยี่ยม
ในปี 2559 ณฐพรได้กลับมาพูดภาษาไทยถิ่นอีสานอีกครั้งในบทบาท "คำแก้ว" และ "เจ้าแม่นาคี" ในละคร นาคี ที่ได้สร้างปรากฏการณ์โด่งดังไปทั้งประเทศ อีกทั้งยังเป็นละครที่เรตติ้งสูงถึง 17.29 ขึ้นแท่นละครเรตติ้งสูงที่สุดแห่งปี 2559 ปีถัดมาได้แสดงละครย้อนยุคเรื่อง รากนครา คู่กับปริญ สุภารัตน์ ในบทบาท "เจ้าแม้นเมือง" ที่ต้องพูดภาษาไทยถิ่นเหนือทั้งเรื่อง
ในปี 2561 ณฐพรได้ร่วมแสดงในละครอิงประวัติศาสตร์เรื่อง หนึ่งด้าวฟ้าเดียว และละครโรแมนติก-ดราม่าเรื่อง เกมเสน่หา ในบทบาท "เหมือนชนก" คุณหนูอารมณ์ร้าย ซึ่งนับว่าเป็นการพลิกบทบาทมารับบทนางเอกร้ายครั้งแรก และละครทั้งสองเธอแสดงคู่กับจิรายุ ตั้งศรีสุข
ทัศนะส่วนตัว

ภายหลังจากการสลายการชุมนุมที่แยกปทุมวัน พ.ศ. 2563ระหว่างการประท้วงในประเทศไทย พ.ศ. 2563–2564 ณฐพรถ่ายรูปเธอซึ่งถือหน้าในหนังสือของ ภรณ์ทิพย์ มั่นคง อดีตนักโทษคดีมาตรา 112 โดยมีข้อความว่า "มันทำร้ายเราได้แค่นี้แหละ" โดยอ้างว่าอ่านเพื่อเตรียมถ่ายละคร แต่ก็พบว่า ประณัย พรประภา แฟนของเธอ ก็ถือหนังสือเล่มนี้เช่นเดียวกันในสตอรี่ของอินสตาแกรม
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
2549: น่ารัก
| 2551 | พริกไทยกับใบข้าว | กานติสา (พริกไทย) |
| 2551 | สุดแต่ใจจะไขว่คว้า | วันสว่าง |
| 2552 | ดงผู้ดี | ขม รัตนเดชากร / ขม รุ้งพราย |
| 2552 | หัวใจสองภาค | ตะวันฉาย อัศวฤทธิ์ (ซันนี่) |
| 2553 | เพียงใจที่ผูกพัน | มุกพิศุทธิ์ / ธอร์นตัน เยา (มุก) |
| 2554 | เพลิงทระนง | ชลลดา (น้ำฝน) |
| 2555 | ภูผาแพรไหม | แพรไหม กุลนันท์วงศ์ (แพร) |
| 2555 | ตะวันฉายในม่านเมฆ | ตะวันฉาย (ซัน) |
| 2556 | สุภาพบุรุษจุฑาเทพ คุณชายรัชชานนท์ | เจ้าสร้อยฟ้า พูคำวงศ์ (สร้อยฟ้า) |
| 2556 | สุภาพบุรุษจุฑาเทพ คุณชายรณพีร์ | สร้อยฟ้า จุฑาเทพ ณ อยุธยา (รับเชิญ) |
| 2557 | เวียงร้อยดาว | ร้อยดาว / เมดา บดินทร์ธร |
| 2557 | รอยรักหักเหลี่ยมตะวัน | แพรวดาว กาญจนเมธิน (เซโกะ) |
| 2557 | รอยฝันตะวันเดือด | แพรวดาว (รับเชิญ) |
| 2558 | ลมซ่อนรัก | ภัทริน สุคนธกาญจน์ (ภัท / แพต) |
| 2558 | แรด (เลือดมังกร) | แพนธีรา (แพน) |
| 2559 | นาคี | คำแก้ว / เจ้าแม่นาคี |
| 2560 | รากนครา | เจ้าแม้นเมือง |
| 2561 | หนึ่งด้าวฟ้าเดียว | แม่หญิงแมงเม่า |
| 2561 | เกมเสน่หา | เหมือนชนก วัชรัมพร (นก) |
| 2562 | รักจังเอย | พญ.ไพลิน ทิพย์จินดา (หมอเอย) |
| 2563 | เล่ห์บรรพกาล | ดร.สิตางศุ์ จุลโภค (ตัวไหน) / ดวงแข / เจ้านางศศิณา |
| 2564 | เกมล่าทรชน | ร.ต.ท.หญิง เจนนรี กิจวรกุล (หมวดเจน) |
| 2565 | ซุปตาร์2550 | แต้ว ณฐพร (รับเชิญ) |
| 2566 | แค้น | เหมือนแพร พิพัฒน์ผล (แพร) |
| 2567 | ในวันที่ฝนพร่างพราย | ปลายฝน โพธิ์สุวรรณ (ฝน) / ฟ้านภา (ฟ้า) |
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2549 | เด็กหอ | พี่น้ำตาล (รับเชิญ) |
| 2551 | ปิดเทอมใหญ่หัวใจว้าวุ่น | นักศึกษานิเทศศาสตร์บนรถไฟ (รับเชิญ) |
| 2561 | นาคี ๒ | เจ้าแม่นาคี (รับเชิญ) |
| 2565 | Six Characters มายาพิศวง | น้ำฟ้า ดารณี |
| 2568 | แก๊งหิมะเดือด |  |
| 2568 | ​ครุฑา นาคี​​ | รัตนาวดี |
ผลงานการแสดง > มิวสิควิดีโอ

เพลง ที่ปรึกษา – พดด้วง
เพลง ความรู้สึกของคนหมดใจ – ZHEEZ
เพลง ฝากข้อความถึงดวงดาว – เต้ วิทย์สรัช
เพลง มันเป็นใคร – โพลีแคต
เพลง มัดใจ – มัดหมี่ พิมดาว
เพลง อาจจะเป็นเธอ – เคลียร์ Feat.โพลีแคต
เพลง ซ่อน – แต้ว ณฐพร Ost.รักจังเอย
เพลง ขวัญใจบ้านนา – เต๋อ แต้ว ก้อง พริม ปอ Ost.รักจังเอย
เพลง คิดถึงเท่าไหร่ –  TAEW X TWO
เพลง ลูกชิ้น – โย่ง อาร์มแชร์
เพลง KOM TUM ก้มต่ำ (Explicit) – Mindset
เพลง BABYBOO – TAEW Feat. GAVIN.D
เพลง คนที่จดจำ โดย แต้ว ณฐพร – The Rube feat. สุนารี ราชสีมา
เพลง 100% (ร้อยเปอร์เซ็นต์) - TAEW
ผลงานการแสดง > คอนเสิร์ต

| ปี | ชื่อคอนเสิร์ต | วันแสดง | สถานที่จัดการแสดง | จำนวนรอบ | หมายเหตุ |
| --- | --- | --- | --- | --- | --- |
| 2560 | LOVE IS IN THE AIR : Channel 3 Charity Concert | 29 เมษายน | อิมแพ็ค อารีน่า เมืองทองธานี | 2 | ร่วมกับนักแสดงช่อง 3 |
| 2561 | คอนเสิร์ตแบบเบิร์ดเบิร์ดโชว์ 2018 | 16-17-18, 24-25 พฤศจิกายน | อิมแพ็ค อารีน่า เมืองทองธานี | 5 | แขกรับเชิญของ เบิร์ด ธงไชย แมคอินไตย์ |
| 2562 |  คอนเสิร์ตแบบเบิร์ดเบิร์ดโชว์ 2019 The Return Of BBB#11 (Restage) | 23 - 24 มีนาคม | อิมแพ็ค อารีน่า เมืองทองธานี | 2 | แขกรับเชิญของ เบิร์ด ธงไชย แมคอินไตย์ |
| 2562 | Kru Koy and The Gang Presents... Let's be Heroes Concert | 13 ตุลาคม | เอ็มเธียเตอร์ | 1 | คอนเสิร์ตการกุศล การรวมตัวของศิลปิน นักร้อง นักแสดง 22 คน |
| 2564 | CH3Plus The Moment: GULF The Next Stage Livestream Concert | 2 เมษายน | GMM Live House | 1 | แขกรับเชิญของ กลัฟ คณาวุฒิ ไตรพิพัฒนพงษ์ |
| 2567 | Dear my Love LING & ORM Fan Meeting 2024 | 8 กันยายน​ | IMPACT Exhibition Hall 5 | 1 | แขกรับเชิญของ หลิงหลิง ศิริลักษณ์ คอง​ และ ออม กรณ์นภัส เศรษฐรัตนพงศ์ |
ผลงานเพลง > ซิงเกิล

เพลง คิดถึงเท่าไหร่ TAEW X TWO (อัลบั้ม GRAVITY) (2562)
เพลง BABYBOO Feat. GAVIN.D (2565)
เพลง 100% (2565)
ผลงานเพลง > เพลงประกอบละคร

เพลง นกขมิ้น เพลงประกอบฉากละคร ดงผู้ดี
เพลง ลมซ่อนรัก (Special Version) เพลงประกอบละคร ลมซ่อนรัก
เพลง Happy Birthday ช่อง 3 ร้องคู่กับ เคน ภูภูมิ
เพลง กล่อมเด็กเหนือ เพลงประกอบละคร รากนครา
เพลง ซ่อน เพลงประกอบละคร รักจังเอย
เพลง ขวัญใจบ้านนา เพลงประกอบละคร รักจังเอย ร้องร่วมกับ ฉันทวิชช์ ธนะเสวี, สรวิชญ์ สุบุญ, พริมา พันธุ์เจริญ, อรรณพ ทองบริสุทธิ์
เพลง ให้ฉันรักเธออีกครั้ง เพลงประกอบละคร เล่ห์บรรพกาล ร้องคู่กับ จิรายุ ตั้งศรีสุข
เพลง คนที่ไร้ค่า เพลงประกอบฉากละคร เกมล่าทรชน
เพลง ถ้าเรียกมันว่ารัก เพลงประกอบฉากละคร เกมล่าทรชน